Status Of Biddah After Removing Objections On That Biddah
محترم جواب کیا دینا اس کی حدود کا تعین آپ نہیں کریں گے۔ ایصال ثواب کا مطلب ہے آپ قرآن یا کوئی ذکر پڑھیں اور پھر اس کا ثواب مردے کو ٹرانسفر کر دیں۔ ایک شخص کیا یہ اختیار رکھتا ہے کہ اپنا اپنے نیک کام کا ثواب دوسرے کو ٹرانسفر کردے؟ اس کے لیے شریعت سے دلیل درکار ہے جو موجود نہیں۔ اللہ نے بتایا ہے کہ ہر انسان اپنے ہی اعمال کے لیے گروی ہے۔ انسان کو اس کے اپنے ہی کیے ہوئے اعمال کی جزا یا سزا ملے گی۔ ایک آدمی کو ان کا موں کا صلہ ملے جو اس نے کیے ہی نہیں، یہ عقل اور دین سے باہر ہے۔ البتہ ایک آدمی نے نیکی کا کوئی کام جاری کیا اور اس کے ثمرات اس کی موت کے بعد بھی جاری رہیں، تو یہ معقول ہے۔ اسی طرف رسول اللہ ﷺ نے اشارہ فرمایا کہ آدمی فوت ہو جاتا ہے مگر اس کے تین اعمال کا ثواب جاری رہتا ہے۔ وَعَنْ اَبِیْ ه‍رَيرَۃَ قَالَ قَالَ رَسُوْلُ اللّٰہِ صلی اللہ علیہ وسلم اِذَا مَاتَ الْاِنْسَانُ اِنْقَطَعَ عَنْہُ عَمَلُہُ اِلَّا مِنْ ثَلاَثَۃً اِلاَّمِنْ صَدَقَۃٍ جَارِےَۃٍ اَوْ عِلْمٍ ےُنْتَفَعُ بِہٖ اَوْ وَلَدٍ صَالِحٍ ےَّدْعُوْ لَہُ ۔ (صحیح مسلم) ” اور حضرت ابوہریرۃ رضی اللہ تعالیٰ عنہ راوی ہیں کہ سرکار دو عالم صلی اللہ علیہ وسلم نے ارشاد فرمایا۔ جب انسان مر جاتا ہے تو اس کے عمل کے ثواب کا سلسلہ اس سے منقطع ہو جاتا ہے مگر تین چیزوں کے ثواب کا سلسلہ باقی رہتا ہے۔ (١) صدقہ جاریہ (٢) علم جس سے نفع حاصل کیا جائے (٣) صالح اولاد جو مرنے کے بعد اس کے لئے دعا کرے۔” (صحیح مسلم)